کوئٹہ: پاکستان کوسٹ گارڈ ءِ اودیم ذریعہ اٹ حوال ملا کہ اورماڑہ نا علاقہ اشپیاق (بلوچستان) آن بھلو کچ اسے ٹی منشیات سمندر نا کسر اسمگل کننگ انگ ءِ، ہرادے مون آ تخسا ڈائریکٹر جنرل پاکستان کوسٹ گارڈ تعلقدار کمانڈر ءِ تینا علاقہ ٹی چیکنگ ءِ پین سخت کننگ نا پرمان جاری کرے و اسہ ٹیم اس اشپیاق نا علاقہ ٹی گشت اکن ٹہیفے۔ چیکنگ اٹی اشپیاق نا علاقہ ٹی موبائل گشت پارٹی 680 کلو گرام بڑزکو کوالٹی نا چرس دوئی کرے ہرافتا مالیت جہانی مارکیٹ اٹی 11.34 ملین ڈالر جوڑ مریک۔ یات سلے کہ دا چرس سمندر نا کسر پیشن نا ملک آ اسمگل مروئی ئسک۔ پاکستا ن کوسٹ گارڈ چرس آتے ہلسا دوبہ دار آتا پٹنگ نا بناءِ کرے، یات سلے کہ پاکستان کوسٹ گارڈ ہروڑنا منشیات و اسمگلنگ نا توننگ کن ہروخت لگوک ءِ۔ و راج ءِمنشیات آن مر تخنگ اٹ تینا کڑد ءِ ادا کرسا کیک۔
(اے پی پی)
